TÖRVÉNYEINK TÖRTÉNETE AZ AUSZTRIAI HÁZ ALATT. 425 
rendeli. Továbbá Beszterce városát a kamarának beszedője, és más váro- 
sokat a királyi tisztek által kocsmárlási jogukban gátoltatni tilalmazza. 
Végre a városoknak birtoki jogaikról , mivel az 1542: 33-ik cikk szerint 
királyi fiscusra soha sem szállanak, azt rendeli, hogy azokat senki ado- 
mányra fel ne kérje, és ha felkérné, föl nem kéretteknek tekintessenek. 
A 42-ik ágazatnak 3-ik §-a, melyben Zeng városa az országgyűlésre 
királyi levél által meghívatni határoztatik. 
A 48-ik ágazat, melyben a királyi jószágokról megujíttatván az 
1598: 34. s 1609: 45 ik és a dézsmabérletek iránt az 1613: 19., 1548 : 61. 
és 1563: 72-ik törvénycikkek, rendeltetik: 1) Hogy az országban akárhol 
fekvő királyi jószágok , névszerint az óváriak és lévaiak is, az országnak 
és illető vármegyéknek hatósága alatt álljanak, és minden terheket más 
jószágok módjára viseljenek. 2) Hogy a királynak uradalmi tisztjei mago- 
kat az országnak törvényeihez alkalmazzák, és semmi ujításokat be ne 
hozzanak. 
A 49-ik ágazat, mely rendeli , hogy a főpapok, országnagyok és neme- 
sek kereskedés végett külföldre kivitt boraiktól, és pedig habár tulajdon 
majorságaikban termettek is, harmincadot fizetni tartozzanak. 
Az 55-ik ágazat, mely a személybeli letartóztatásoknak megelőzé- 
sére, és a jó szomszédság fentartására szükségesnek nyilatkoztatja, hogy 
a királyi felség, kegyes igéretéhez képest, a hazánkfiainak adóssági és 
másféle követelései iránt teendő szapora igazságszolgáltatásról egyéb tar- 
tományaiban gondoskodjék. 
Az 59-ik ágazat, mely a lévai erősségben és máshol a véghelyeken 
létező kibujdosó nemeseket az 1547: 36-ik cikk szerint dézsmaadástól 
menteseknek nyilvánítja. 
. — A 60-ik ágazat, mely a gonosztévők elleni évnegyedes nyomozások- 
ról az 1625: 13. és 1618 : 66-ik cikkeket megújitván, rendeli , hogy az al- 
ispánok által teendő ily nyomozásokat, 100 forint büntetés alatt, minden 
főpapok , országnagyok , nemesek , szabad városok , sót a kir. fiscus is jó- 
szágaiban megengedni tartozzanak, az alispán azonban a nyomozást az 
uradalom tisztje előtt tenni, és a felfödözött gonosztévőket a földesura- 
ságnak, ha az vérhatalommal bír, büntetés végett ugyanazon birság alatt 
ádadni köteles legyen. Továbbá hogy az ily gonosztévő, ha büntetlenúl el- 
bocsáttatnék , mindenütt levelessé tétetettnek tekintessék. 
M. TT. ÉVK. VIII. 2. 54 
